b'\n_START_ARTICLE_\nBago, Burma\n_START_SECTION_\nZgodovina\n_START_PARAGRAPH_\nZaliv Martaban je na\xc4\x8drtno naselilo ljudstvo Mon iz kraljestva Taton in ustanovilo mesto Bago. Leta 825 sta dvoj\xc4\x8dka Samala in Vimala ustanovila Pegu.  Prvi\xc4\x8d v zgodovini je Bago omenil arabski geograf Ibn Kordadbeh okoli leta 850. V tistem \xc4\x8dasu je bilo glavno mesto ljudstva Mon iz kraljestva Taton. Obmo\xc4\x8dje je pri\xc5\xa1lo pod vladavino Burmancev iz Bagana leta 1056. Po razpadu Bagana zaradi zasedbe Mongolov leta 1287 so Moni ponovno dobili neodvisnost._NEWLINE_V Spodnji Burmi je dinastija Mon najprej ustanovila sede\xc5\xbe v Motami in nato v Bagu. Med vladavino kralja Razadarita sta se Bago in kraljestvo Ava ukvarjala s \xc5\xa1tiridesetletno vojno. Mirnega vladanja kraljice \xc5\xa0in Sobu je bilo konec, ko se je budisti\xc4\x8dni menih Damazedi (1472-1492) odlo\xc4\x8dil, da jo nasledi. Pod njim je Bago postal sredi\xc5\xa1\xc4\x8de trgovine in teravadskega budizma._NEWLINE_Od 1369 do 1539 je bil Hantavadi glavno mesto Hantavadijskega kraljestva, ki je obsegalo dana\xc5\xa1njo Spodnjo Burmo. Obmo\xc4\x8dje je spet pri\xc5\xa1lo pod nadzor Burmancev leta 1539, ko ga je priklju\xc4\x8dil kralj Tabin\xc5\xa1vehti iz dinastije Taungu. Kralji dinastije Taungu so imeli Bago za kraljevsko glavno mesto med 1539 in 1599 in ponovno med letoma 1613 in 1635 ter ga uporabili kot izhodi\xc5\xa1\xc4\x8de za ponavljajo\xc4\x8de se vdore v Ajuthajsko kraljestvo._NEWLINE_Leta 1519 je admiral Ant\xc3\xb3nio Correia, nato trgovec, iz portugalskega casados naselja Ko\xc4\x8din, pristal v Bagu, pozneje znanem kot portugalski Pegu, ko je iskal nove trge za poper.  Leto pozneje je guverner portugalske Indije Diego Lopes de Sequeira poslal veleposlanika v Pegu._NEWLINE_Bilo je glavno pristani\xc5\xa1\xc4\x8de, zato so mesto pogosto obiskovali Evropejci, med njimi Gasparo Balbi (italijanski draguljar in trgovec) v poznih 1500-tih, in opisovali njegovo veli\xc4\x8dastnost._NEWLINE_Glavno mesto je izropal podkralj iz dinastije Taungu, Minje Tihatu II., nato pa ga je podkralj dr\xc5\xbeave Rakhine s portugalskimi pla\xc4\x8danci po\xc5\xbegal med burmansko-siamsko vojno (1594-1605). Kralj Anaukpetlun, ki je ozemlja Burme leta 1613 ponovno zdru\xc5\xbeil, je \xc5\xbeelel obnoviti Hongsavadi, ki je bil zapu\xc5\xa1\xc4\x8den, saj  ga je kralj Nanda Bajin opustil. Usposobil ga je za za\xc4\x8dasno pala\xc4\x8do._NEWLINE_Burmanci so leta 1634 glavno mesto preselili v Avo. Leta 1740 so se Moni uprli in ustanovili obnovljeno Hantavadijsko kraljestvo, vendar je burmanski podkralj Alongpaj maja 1757 mesto zajel in ga popolnoma uni\xc4\x8dil. V tistem \xc4\x8dasu je imelo okoli 150.000 prebivalcev._NEWLINE_Kralj Bodopaja (r. 1782-1819) je za\xc4\x8del obnovo Baga leta 1790, vendar je reka spremenila svoj tok in odrezala mesto od morja. Mesto ni nikoli ve\xc4\x8d dobilo svojega prej\xc5\xa1njega pomena. Po drugi angle\xc5\xa1ko-burmanski vojni so leta 1852 Britanci priklju\xc4\x8dili Bago. Leta 1862 je bila ustanovljena provinca britanska Burma in glavno mesto preseljeno v Jangon. Leta 1891 je imelo mesto le \xc5\xa1e nekaj ve\xc4\x8d kot 10.000 prebivalcev._NEWLINE_Precej\xc5\xa1nje razlike med pogovornim jezikom in literarno izgovarjavo pri burmanskih besedah je bil razlog za britansko popa\xc4\x8denje "Pegu"._NEWLINE_Leta 1911 je bil Hantavadi \xc4\x8detrt v Baguju (ali Peguju) v Spodnji Burmi. Le\xc5\xbeal je v doma\xc4\x8dem okro\xc5\xbeju Jangon, od katerega je bilo mesto izlo\xc4\x8deno leta 1880, da bi bilo samostojen okraj. Leta 1901 je na 7830 km\xc2\xb2 \xc5\xbeivelo 48.411 prebivalcev, kar je bilo 22-odstotno pove\xc4\x8danje v zadnjem desetletju. Hantavadi in Hintada sta bili najgosteje poseljeni okro\xc5\xbeji v regiji._NEWLINE_Hantjemavadi je bil ob ustanovitvi leta 1911 velika ravnica, ki se je raztezala od morja med Tojem (ali Kitajski Bakir), ustjem reke Iravadi in hribovjem Pegu. Razen dela zemlji\xc5\xa1\xc4\x8da med hribovjem Pegu na vzhodu in reko Jangon de\xc5\xbeelo sekajo \xc5\xa1tevilni plimski potoki, od katerih so mnogi plovni za velike \xc4\x8dolne. Pridelava je bila skoraj v celoti omejena na ri\xc5\xbe, veliko zelenjave in sadja. Danes je Hantavadi eno od okro\xc5\xbeij mesta Bago._NEWLINE_V \xc5\xa1tevilnih vojnah med Burmanci in Moni ter med burmansko in siamsko (tajsko) vojsko je bilo uni\xc4\x8denih ogromno zgradb. Bilo je tudi veliko potresov; v letih 1912, 1917 in 1930 so uni\xc4\x8dili izjemne spomenike.\n_START_SECTION_\nZanimivosti\n_START_PARAGRAPH_\nGlavna znamenitost je pagoda \xc5\xa0vemodo, ki hrani Budove relikvije. Zgrajena je bila leta 825, pozneje pa so jo precej pove\xc4\x8dali, med drugimi kralj Bodopaja. Cenjene so tudi pagoda \xc5\xa0vegugale, pagoda Mahazed iz 16. stoletja je bila popolnoma uni\xc4\x8dena leta 1930, vendar je znova obnovljena. En kilometer zahodno od postaje je drugi najve\xc4\x8dji polle\xc5\xbee\xc4\x8di Buda, \xc5\xa0vetaljaung Buda._NEWLINE_\xc5\xa0tiri kilometre ju\xc5\xbeno od Baga je pagoda \xc4\x8caikpun. Zgradil jo je kralj Damazedi leta 1476 in je sestavljena iz velikega stebra s kvadratno osnovo, katere \xc5\xa1tiri stranice so okra\xc5\xa1ene s 30 m visokimi kipi, ki ka\xc5\xbeejo Budo in njegove predhodnike.'